# מדינות ההסכמה

מדינות ההסכמה
**מדינות ההסכמה** הוא שם כולל למדינות אשר לחמו במלחמת העולם הראשונה נגד מעצמות המרכז והיו לצד המנצח במלחמה. מדינות אלה לא היו מאוגדות מתוקף ברית אחת ויחידה, אלא לחמו במשותף – חלקן מתוקף בריתות חתומות, חלקן מתוקף מלחמה באויב משותף וחלקן מתוקף תמיכה הדדית. מתוך כלל המדינות ניתן למנות שש אשר מילאו תפקיד מרכזי במהלך המלחמה: בריטניה, צרפת, הקיסרות הרוסית, ממלכת סרביה, ממלכת איטליה וארצות הברית.

מקור השם "מדינות ההסכמה" הוא בהסכמה המשולשת – ברית צבאית לא רשמית בין צרפת, רוסיה ובריטניה, אשר כוננה מתוקף ההסכמים הדו-צדדיים בין המדינות והייתה לברית הנגד לברית המשולשת של הקיסרות הגרמנית, האימפריה האוסטרו-הונגרית ואיטליה. השם "ההסכמה המשולשת" נגזר מ"ההסכמה הלבבית", כינויה של הברית בין בריטניה לצרפת מ-1904.

איטליה הייתה מאז 1882 בעלת ברית לאימפריה הגרמנית והאוסטרו-הונגרית, אך היו לה תוכניות משלה נגד שטחים אוסטריים בדרום טירול, איסטריה ודלמטיה, והבנה סודית עם צרפת שאיינה למעשה את התחייבויותיה לבעלות בריתה. היא הצטרפה למדינות ההסכמה ב-23 במאי 1915, והכריזה מלחמה נגד גרמניה 15 חודשים לאחר מכן.

לאחר מהפכת 1917 החליט השלטון הקומוניסטי ברוסיה לפרוש מהמלחמה, וחתם על הסכם שלום נפרד עם גרמניה. אך ארצות הברית הצטרפה לברית ובכך הגדילה את כוחה מאוד ותרמה תרומה גדולה לניצחון הברית במלחמה.

## רשימת מדינות ההסכמה

התפלגות חללי מדינות ההסכמה בין המדינות הלוחמות. מספר ההרוגים הכולל מוערך ב-5.7 מיליון. חללי הדומיניונים (אוסטרליה, קנדה, ואחרים) נמנים עם חללי האימפריה הבריטית
### מדינות שנשאו בנטל הלחימה והאבדות העיקרי

* בריטניה האימפריה הבריטית ומושבותיה (אוסטרליה, ניו זילנד, דרום אפריקה, מושבות הכתר הבריטי, קנדה, האימפריה ההודית וניו פאונדלנד)
* צרפת צרפת ומושבותיה
* רוסיה האימפריה הרוסית (פרשה מהמלחמה לאחר המהפכה הבולשביקית בנובמבר 1917)
* ממלכת איטליה איטליה (הצטרפה באפריל 1915, עד אז שמרה על נייטרליות אף על פי שהייתה חתומה על ברית עם גרמניה ואוסטרו-הונגריה
* בלגיה בלגיה ומושבותה (קונגו)
* ממלכת סרביה ממלכת סרביה
* ממלכת מונטנגרו ממלכת מונטנגרו
* רומניה ממלכת רומניה (הצטרפה לאחר חתימת הסכם בוקרשט באוגוסט 1916 - פרשה במאי 1918)

### מדינות נוספות

* **אירופה: ממלכת יוון ממלכת יוון (הצטרפה במאי 1917)
* פורטוגל פורטוגל ומושבותיה
* ארמניה ארמניה (הצטרפה עם הקמתה במאי 1918. הארמנים מרדו נגד העות'מאנים קודם לכן).
* צ'כיה צ'כוסלובקיה (הצטרפה ב-1918. לגיון צ'כוסלובקי השתתף במלחמה עוד בטרם הוקמה המדינה).
* המדינות הזעירות אנדורה אנדורה וסן מרינו סן מרינו, שהצטרפה יחד עם איטליה במאי 1915.

* **צפון אמריקה: ארצות הברית ארצות הברית (הצטרפה באפריל 1917)

* אמריקה הלטינית (מדינות אלה הצטרפו בשלהי המלחמה, אחרי ארצות הברית):

* בוליביה בוליביה (הצטרפה באפריל 1918)
* ברזיל ברזיל (הצטרפה באוקטובר 1917)
* קוסטה ריקה קוסטה ריקה (הצטרפה במאי 1918)
* קובה קובה (הצטרפה באפריל 1918)
* אקוודור אקוודור (הצטרפה בדצמבר 1917)
* גואטמלה גואטמלה (הצטרפה באפריל 1918)
* האיטי האיטי (הצטרפה ביולי 1918)
* הונדורס הונדורס (הצטרפה ביולי 1918)
* ניקרגואה ניקרגואה (הצטרפה במאי 1918)
* פנמה פנמה (הצטרפה בדצמבר 1917)
* פרו פרו (הצטרפה באוקטובר 1917)
* אורוגוואי אורוגוואי (הצטרפה באוקטובר 1917)

* **אסיה ואפריקה: תאילנד סיאם (תאילנד, הצטרפה ביולי 1917)
* יפן יפן
* הרפובליקה הסינית (1912–1928) סין (הצטרפה באוגוסט 1917)
* ליבריה ליבריה (הצטרפה באוגוסט 1918)

## ראו גם

* מלחמת העולם הראשונה
* בעלות הברית
* מעצמות המרכז
* הגורמים למלחמת העולם הראשונה
* תוצאות מלחמת העולם הראשונה

## קישורים חיצוניים

 מדיה וקבצים בנושא **מדינות ההסכמה** בוויקישיתוף
## הערות שוליים